[image: image1.png]



PARLAMENTUL ROMÂNIEI

CAMERA DEPUTAŢILOR

	Comisia pentru buget,

finanțe și bănci
    
	                          Bucureşti, 09.09.2015
                          Nr. 4c-2/398
                          PL-x 320/2014



  BIROULUI  PERMANENT 

                                                                    AL

CAMEREI  DEPUTAŢILOR

Vă înaintăm, alăturat, RAPORTUL asupra propunerii legislative pentru modificarea alin.(2) al art.285 din Legea nr. 571/2003 privind Codul fiscal, trimisă spre dezbatere în fond, cu adresa nr. PL-x 320 din 16 iunie 2014, înregistrată sub nr. 4c-2/398 din 25 iunie 2014, Camera Deputaţilor fiind Cameră decizională. 
În raport cu obiectul şi conţinutul său, propunerea legislativă face parte din categoria legilor ordinare.

PREŞEDINTE
        VIOREL ŞTEFAN

RAPORT 
asupra propunerii legislative pentru modificarea alin.(2) al art.285 din Legea nr. 571/2003 privind Codul fiscal
În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru buget finanțe și bănci a fost sesizată spre dezbatere în fond, în procedură de urgenţă, cu propunerea legislativă pentru modificarea alin.(2) al art.285 din Legea nr. 571/2003 privind Codul fiscal, trimisă cu adresa nr. PL-x 320 din 16 iunie 2014, înregistrată sub  nr. 4c-2/398  din 25 iunie 2014.
Conform prevederilor art. 75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a respins propunerea legislativă în şedinţa din 10 iunie 2014.
La întocmirea prezentului raport, s-a avut în vedere avizul favorabil al Consiliului Legislativ şi punctul de vedere negativ al Guvernului.
Iniţiativa legislativă are ca obiect de reglementare reducerea cu 50% a impozitului pe clădiri şi a impozitului pe teren, pe o perioadă de 6 sau 10 luni, în cazul clădirilor şi terenurilor deţinute de persoanele juridice care sunt utilizate exclusiv pentru prestarea de servicii turistice pentru zonele unde infrastructura rutieră este necorespunzătoare.
În conformitate cu prevederile art. 61  din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat propunerea legislativă menţionată mai sus, în şedinţa din data de 8.09.2015.

La lucrările Comisiei şi-au înregistrat prezenţa un număr de 31 de        deputaţi, din totalul de 32 de membri.
La dezbaterea acestei propuneri legislative, au participat, în calitate de invitaţi, reprezentanţi ai Ministerului Finanţelor Publice.

În urma examinării propunerii legislative şi a opiniilor exprimate, deputaţii prezenţi la lucrări, au hotărât cu majoritate de voturi, să supună plenului Camerei Deputaţilor, respingerea propunerii legislative pentru modificarea alin.(2) al art.285 din Legea nr. 571/2003 privind Codul fiscal, deoarece începând cu anul 2016 intră în vigoare noul Cod fiscal.
În raport cu obiectul şi conţinutul său, propunerea legislativă face parte din categoria legilor ordinare.
                      PREŞEDINTE                                  SECRETAR                     

                     Viorel ŞTEFAN                           Mihai-Aurel DONŢU
Şef Serviciu, Giorgiana Ene
Consilier parlamentar, Ioana Popescu

